stanford-oval/wikipedia huggingface dataset:
גירית יפנית
הערות שוליים

↑  גירית יפנית באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
גבריאלה ליקודי

| --- | --- |

 לידה:  14 בספטמבר 1941 הממלכה המאוחדת בקינגהאמשייר, הממלכה המאוחדת
 פטירה:  18 בספטמבר 2022 (בגיל 81)
 מדינה:  הממלכה המאוחדת הממלכה המאוחדת
 מקום לימודים:  בית הספר המרכזי לנאום ודרמה בלונדון 
 פרופיל ב-IMDb
 
גבריאלה ליקודי (באנגלית: Gabriella Licudi;‏ 14 בספטמבר 1941 – 18 בספטמבר 2022) הייתה שחקנית בריטית.
ביוגרפיה

ליקודי נולדה בבקינגהאמשייר לווילפרד ג'יימס סטאטארד ולאולגה מריה ליקודי. היא התחנכה באנגליה, צרפת וספרד לפני שהחליטה להתמקם לצמיתות באנגליה בגיל חמש עשרה. היא למדה בבית הספר המלכותי המרכזי לדיבור ולדרמה (אנ'), שם התגלתה על ידי סוכן בזמן שהופיעה בהפקה כיתתית בשנת 1961. תפקידה הגדול הראשון בקולנוע היה בסרט "שני כוכבים לנוחות" של ג'ון מורטימר (אנ'), בכיכובו של טרוור הווארד.
היא גם שיחקה בסרטים "קזינו רויאל" ו"הספארי האחרון (אנ')". ב-1968 שיחקה בהפקת ה-BBC לספרו של ארתור קונאן דויל "כלבם של בני בסקרוויל", לצד פיטר קושינג.
ליקודי נפטרה בספטמבר 2022, ארבעה ימים בלבד לאחר יום הולדתה ה-81.
הערות שוליים

↑  גבריאלה ליקודי, במסד הנתונים הקולנועיים IMDb (באנגלית)
| --- | --- |
בקרת זהויות :  BnF: cb141992819 (data)  GND: 1289789770  ISNI: 0000 0001 3290 319X  VIAF: 313413237   WorldCat (עם VIAF): 313413237
גבריאלה היינש-הוסק

| --- | --- |

 לידה:  16 בדצמבר 1961 (בת 62) Guntramsdorf, אוסטריה 
 מדינה:  אוסטריה 
 השכלה:  Pädagogische Hochschule Niederösterreich 
 מעסיק:  הממשל הפדרלי של אוסטריה 
 תפקיד:  חברת המועצה הלאומית של אוסטריה (9 בנובמבר 2017–23 באוקטובר 2019)  חברת המועצה הלאומית של אוסטריה (29 באוקטובר 1999–19 בדצמבר 2002)  חברת המועצה הלאומית של אוסטריה (20 בדצמבר 2002–29 באוקטובר 2006)  חברת המועצה הלאומית של אוסטריה (19 במאי 2016–8 בנובמבר 2017)  חברת המועצה הלאומית של אוסטריה (29 באוקטובר 2013–16 בדצמבר 2013)  חברת המועצה הלאומית של אוסטריה (23 באוקטובר 2019)  חברת המועצה הלאומית של אוסטריה (30 באוקטובר 2006–8 באפריל 2008) 
 מפלגה:  המפלגה הסוציאל-דמוקרטית האוסטרית 
 
גבריאלה היינש-הוסק (בגרמנית: Gabriele Heinisch-Hosek;‏ נולדה ב-16 בדצמבר 1961 בעיירה גונטרמסדורף) היא פוליטיקאית אוסטרית, חברה במפלגה הסוציאל-דמוקרטית של אוסטריה (SPÖ). היא כיהנה במספר משרות שרה בממשלת אוסטריה.
ביוגרפיה

גבריאלה היינש-הוסק נולדה בעיירה גונטרמסדורף ליד מדלינג באוסטריה תחתית. היא סיימה לימודי בית ספר בווינה בשנת 1980 וקיבלה הסמכה כמורה בשנת 1983 לאחר סיום מכללה בבאדן. היא עבדה כמורה בווינה ומדלינג עד לשנת 2002.
גבריאלה היינש-הוסק החלה את הקריירה הפוליטית כחברת מועצה בעיירה בה נולדה. בשנת 1999 היא נבחרה למועצה לאומית וכהינה כחברת הפרלמנט עד לשנת 2019. היא עסקה בעיקר בנושאים שקשורים לנשים. בשנים 2004–2008 היא הייתה יושבת ראש ועדת שוויון של הפרלמנט.
בשנת 2009 היינש-הוסק מונתה לשרה לנשים ושרות הציבורי וכיהנה בתפקיד זה עד לשנת 2013. באותה תקופה הועבר חוק למשפחה חד-מינית. בשנים 2013–2016 היא מותנה לשרה לחינוך, תרבות וספורט.
בשנת 2009 הייניש-הוסק מונתה ליושבת ראש ארגון הנשים של המפלגה. היא כהינה בתפקיד זה עד לשנת 2021 כאשר הוחלפה על ידי אווה מריה הולצלייטנר.
בשנת 2012 הוענק לה אות "עבור הפעילות למען הרפובליקה".
הערות שוליים

↑  Austrian parliament OKs gay civil unions | EDGE Boston, MA, EDGE Media Network (באנגלית אמריקאית)
| --- | --- |
בקרת זהויות :  GND: 1169623549  VIAF: 6589154076044411860006   WorldCat (עם VIAF): 6589154076044411860006
גירית דבש בנפילד

| גירית דבש בנפילד |
| --- | --- |

תקופה
סוף מיוקן - תחילת פליוקן 5.3–3.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: גירית דבש
מין:: גירית דבש בנפילד
שם מדעי
 Mellivora benfieldi ‏Hendey, 1978

גירית דבש בנפילד (שם מדעי: Mellivora benfieldi) הוא מין של טורף נכחד ממשפחת הסמוריים הקרוב לגירית הדבש, אשר התקיים במשך המיוקן והפליוקן של אפריקה ואולי אירופה שלפני 5.3 עד 3.6 מיליון שנה מזמננו.
טורף זה היה סמור קדום הקרוב על פי מבנה לסתותיו שהתגלו לגירית הדבש ואולי היה אב קדמון שלה, הקרוב גם לסוג Promellivora מהודו. מספר חוקרים משייכים אותו לשבט הנכחד Eomellivorini, בו נמצאים גם האאומליבורה והאקורוס.
המאובנים של הגירית התגלו בכף המערבי שבדרום אפריקה וסמוך לנהר אוואש שבאתיופיה, בו היה ערש האנושות והתגלו ממצאים של אוסטרלופיתקוס. מאובנים נוספים שלה התגלו בדרום אירופה, אליה היגרו מאפריקה לאורך המיוקן מספר בעלי חיים עם האירוע המסיני.
בדומה לגירית הדבש המודרנית גם גירית זו הייתה בעלת לסתות רבות עוצמה עם ניבים וטוחנות גדולות ששימשו כנראה לקריעת טרף ונראה שהייתה קרניבורית ברובה, אך הייתה מעט קטנה יותר. היו לה גם התאמות לחפירה כמו כפות גדולות ורגליים קצרות יחסית.
הערות שוליים

↑  Haile-Selassie, Yohannes (2009). Ardipithecus Kadabba: Late Miocene Evidence from the Middle Awash, Ethiopia. University of California Press. p. 243-244. ISBN 9780520254404.
↑  Valenciano, A.; Govender, R. (July 2020). "New fossils of Mellivora benfieldi (Mammalia, Carnivora, Mustelidae) from Langebaanweg, 'E' Quarry (South Africa, Early Pliocene) : re-evaluation of the African Neogene Mellivorines". Journal of Vertebrate Paleontology. 40 (4): e1817754. doi:10.1080/02724634.2020.1817754. S2CID 227249176
↑  Taylor & Francis Group (November 2, 2020). "5-Million-Year-Old Honey Badger-Like Animal Discovered". SciTechDaily
גירית סמורית

| גירית סמורית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
תת־משפחה:: Melinae
סוג:: גירית סמורית
מינים
 Melogale orientalis  Melogale moschata  Melogale everetti  Melogale cucphuongensis  Melogale personata
שם מדעי
 Melogale ‏סנט-אילר, 1831
תחום תפוצה


גירית סמורית (שם מדעי: Melogale) הוא סוג של גיריות ממשפחת הסמוריים החיים בטבע בדרום-מזרח אסיה וצפונה עד סין. סוג זה כולל חמישה מינים שדומים מעט לגירית אך להם גוף רזה יותר ומעין מסכה לבנה סביב עינייהם.  נפוצים בעיקר ביערות הגשם של אסיה.
מיון

גירית סמורית בורנאית (Melogale everetti)
גירית סמורית יאווה (Melogale orientalis)
גירית סמורית סינית (Melogale moschata)
גירית סמורית בורמזית (Melogale personata)
גירית סמורית וייטנאמית (Melogale cucphuongensis)
ברייס גייזר

| --- | --- |
אין תמונה חופשית
 לידה:  22 בדצמבר 2004 (בן 19) פלאנו, ארצות הברית 
 מדינה:  ארצות הברית 
 תקופת הפעילות:  מ-2015 
 עיסוק:  שחקן קולנוע וטלוויזיה
 מקום לימודים:  Lovejoy High School 
 פרופיל ב-IMDb
 
ברייס גייזר (באנגלית: Bryce Gheisar; נולד ב-22 בדצמבר 2004) הוא שחקן אמריקאי.
ביוגרפיה

גייזר נולד ב-22 בדצמבר 2004 בפלאנו, טקסס, בנם של טוד וניקול גייזר; יש לו אח גדול, בלייק גייזר. הוא התאמן בהתעמלות תחרותית לפני שגילה לראשונה את אהבתו למשחק.
קריירה

גייזר החל את קריירת המשחק שלו בגיל שמונה. תפקידו הראשון היה בשנת 2015, בסרט הקצר "תחנת האוטובוס" בתפקיד אליהו גוטניק. מיד לאחר שנרשם לבית הספר למשחק של קתרין סאליבן.
הוא הופיע לראשונה בקולנוע כשגילם את התפקיד הראשי של איתן הצעיר, בסרט עטור השבחים משנת 2017, "נשמה של כלב". באותה שנה, גילם את אחד התפקידים הראשיים, ג'וליאן, בסרט המועמד לאוסקר, "פלא".
משנת 2016 עד 2018 שיחק בתפקיד ראשי בסדרת הטלוויזיה "מותחים בהליכה". בשנת 2018 שיחק בסרט הקולנוע של קלינט איסטווד, "רכבת 15:17 לפריז".
מ-2020 עד 2021, ברייס גילם את אליוט קומבס בסדרת הטלוויזיה של ניקלודיאון, "האסטרונאוטים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | נשמה של כלב | איתן מונטגומרי הצעיר |  |
| 2017 | פלא | ג'וליאן אלבנס  |  |
| 2017 | Into the Who Knows! | תומאס |  |
| 2018 | רכבת 15:17 לפריז | אלק סקרלטוס (אנ') הצעיר |  |
| 2024 | ציפור לבנה: סיפור פלא | ג'וליאן אלבנס |  |
| TBA | James the Second | ג'יימס באק |  |
| TBA | The Noise |   | סרט קצר; במאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016–2018 | מותחים בהליכה | הרמן  | תפקיד ראשי (3 עונות); 58 פרקים |
| 2019 | מוקד 911 | סטיבי | פרק: "New Beginnings" |
| 2020–2021 | האסטרונאוטים | אליוט קומבס | תפקיד ראשי; 9 פרקים |
| 2021 | מי מפחד מהחושך? | לוק מק'וי | תפקיד ראשי (עונה 9); 6 פרקים |
הערות שוליים

1 2  McPhate, Christian (26 באוקטובר 2020). "Plano Native Bryce Gheisar Stars in Nickelodeon's "The Astronauts"". Local Profile. נבדק ב-3 בדצמבר 2020. {{cite news}}:  (עזרה)
↑  Christian McPhate, Bryce Gheisar has tough advice for aspiring actors, Local Profile, ‏1 בספטמבר 2020
↑  Ed, Stockly (26 בנובמבר 2020). "What's on TV Friday: 'Great Performances' Lea Salonga on PBS". Los Angeles Times. נבדק ב-3 בדצמבר 2020. {{cite journal}}:  (עזרה)
↑  Hipes, Patrick. "Mandy Patinkin Joins Lionsgate's 'Wonder'". Deadline. נבדק ב-3 בדצמבר 2020. {{cite web}}:  (עזרה)
↑  Petski, Denise. "'Walk The Prank' Renewed For Season 2 By Disney XD". Deadline. נבדק ב-3 בדצמבר 2020. {{cite web}}:  (עזרה)
↑  Petski, Denise (29 באוקטובר 2020). "'Are You Afraid Of The Dark?': Six Cast For Season 2 Of Nickelodeon's Horror Anthology Series Reboot". Deadline Hollywood. נבדק ב-11 בדצמבר 2020. {{cite web}}:  (עזרה)
| --- | --- |
בקרת זהויות :  NLK: KAC2020P0402  VIAF: 5906163335744003270001   WorldCat (עם VIAF): 5906163335744003270001
גידה

| --- | --- |
 מדינה:  קמרון קמרון
 אזור:  אזור הצפון
 גובה:  337 מטרים
 אוכלוסייה:  ‏
  ‑ בעיר:  52,316 (2005)
 קואורדינטות:  9°56′03″N 13°56′55″E﻿ / ﻿9.9341666666667°N 13.948611111111°E﻿ / 9.9341666666667; 13.948611111111 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה גידה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה גידה(למפת אזור הצפון רגילה) גארואה לאגדו בקה טובורו אדמאווה הצפון הרחוק צ'אד ניגריהגידה(למפת אזור הצפון מוגדלת) גארואה לאגדו בקה טובורו אדמאווה הצפון הרחוק צ'אד ניגריהגידה  he tabBackground:;tabBorder:#aaa;defaultTab:0;
 
גידה (בצרפתית: Guider) היא עיר בקמרון שנמצאת באזור הצפון.
גאוגרפיה

גידה ממוקמת כ-90 ק"מ מבירת האזור גארואה וכ-721 ק"מ מבירת המדינה יאונדה. בנוסף, העיירה ממוקמת כ-72 ק"מ מהגבול של קמרון עם ניגריה, כ-25 ק"מ מהגבול של קמרון עם צ'אד וכ-330 ק"מ מהגבול של קמרון עם הרפובליקה המרכז-אפריקאית.
אקלים

הטמפרטורה הממוצעת היא 28 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא יולי (24 מעלות צלזיוס). כמות המשקעים הממוצעת היא 1,084 מילימטרים בשנה. חודש אוגוסט הוא החודש שיש בו הכי הרבה גשם (270 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
תנועה ותחבורה

גידה ממוקמת ליד הכבישים האזוריים P3,‏ P29 והכביש D14. בנוסף גידה ממוקמת כ-17 ק"מ מהכביש הלאומי N1.
הערות שוליים

↑  "World Gazetteer". אורכב מ-המקור ב-2013-02-09.
↑  Cameroon: Regions, Major Cities & Towns - Population Statistics in Maps and Charts, citypopulation.info
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
ג'יימס מאונט

ג'יימס אטוול מאונט (באנגלית: James Atwell Mount;‏ 24 במרץ 1843 –  16 בינואר 1901) היה פוליטיקאי אמריקאי מאינדיאנה, איש המפלגה הרפובליקנית, שכיהן כמושל אינדיאנה ה-24 בשנים 1897–1901. תקופת כהונתו כמושל התרחשה בעת ההתאוששות הכלכלית שלאחר הבהלה של 1893, והתמקדה בעיקר בתקנות התעשייה וההתקדמות בחקלאות. כמושל במהלך מלחמת ארצות הברית-ספרד הוא פיקח על הקמת וגיוס הכוחות מטעם מדינתו והיה בעל תפקיד חשוב בשינוי המדיניות הלאומית להתיר לאפרו-אמריקאים לשרת כקציני צבא.
ראשית חייו

ג'יימס מאונט נולד במחוז מונטגומרי שבאינדיאנה, כאחד מ-12 ילדיהם של אטוול ולוסינדה פולנוויידר מאונט. הוא זכה לחינוך פורמלי מועט במהלך חודשי החורף, כאשר לא התבצעה פעילות חקלאית, ובילה את רוב תקופת נעוריו בעבודה בחווה המשפחתית, ובסיקול שטחי קרקע לטובת שטחי מרעה ושדות.
מלחמת האזרחים

מאונט התגייס לצבא האיחוד ב-22 ביולי 1862 בעיצומה של מלחמת האזרחים האמריקאית, והוצב בפלוגה D של רגימנט הרגלים ה-72 של אינדיאנה. הרגימנט היה חלק מבריגדת הברק (Lightning Brigade) המפורסמת שעליה פיקד ג'ון ט. ויילדר. מאונט זכה למוניטין בשל כושר מנהיגותו, אומץ ליבו וגבורתו, ופעמיים התנדב להשתתף במתקפות נגד כוחות שהיו עדיפים עליהם בקרב צ'יקמוגה בספטמבר 1863.
הוא המשיך לשרת במהלך המלחמה ושירת בעיקר כסייר וכאיש כוח החלוץ. במהלך הצעדה אל הים הוא היה אחד מהסיירים המובילים של הכוח, והיה חייל צבא האיחדו הראשון שנכנס לג'ורג'יה. הוא המשיך לשרת בצבא במהלך מסע ההרס שלו במדינה, והשתתף בפעולות נרחבות של אדמה חרוכה של המערכה. במהלך שירותו קודם מאונט בשל כושר המנהיגות למופת שלו והוצב כסמל בפלוגה D ב-24 ביולי 1865.
חקלאי

עם תום המלחמה שב מאונט לאינדיאנה, שם הוא עשה שימוש בכסף שהרוויח כחייל כדי לשלם על לימודיו. הוא למד באקדמיה הפרסביטריאנית במחוז בון וזכה שם לחינוך קלאסי. בתקופת לימודיו הוא הכיר את קייט ביירד, שהייתה לאחת מידידותיו הקרובות. לרשותו עמד סכום כסף שהספיק לשנת לימודים אחת בלבד באוניברסיטה, והוא שב לחווה של משפחתו. יחסיו עם קייט נמשכו והם התאהבו ונישאו. לאחר שעבד בחווה כמה שנים, עלה בידו לחסוך מספיק כסף כדי לרכוש את החווה ואת ציודה. עד מהרה נולדו לו ולקייט שלושה ילדים שאותם הם חינכו לסייע בעבודות החווה. הם רכשו קרקעות סמוכות, ובסופו של דבר הם היו בעליהם של שטחי אדמה של יותר מ-500 אקרים (2,000 דונם) ובנו בית גדול וחדש. לאחוזתו קרא מאונט "וילוו ברוק" (Willow Brook, נחל הערבה).
מאונט נודע בקהילה בשל חוכמתו העסקית והוא הצטיין בכושר החיזוי של הזמנים הטובים ביותר למכור את תוצרתו. בזמנו החופשי הוא לימד בבית הספר החקלאי של המחוז וסייע לחוואים אחרים ללמוד על שיטות חקלאות מתקדמות ושיטות להשגת הרווחים הגדולים ביותר ממכירת תוצרתם, בעיקר באמצעות תזמון השיווק וקיום משא ומתן קבוצתי. מאונט סייע מאוד להקמתם של קואופרטיבים חקלאיים והיה לאישיות ידועה באזור.
חבר הסנאט של אינדיאנה

בכמה הזדמנויות התקרב מאונט להתמודדות על משרה ציבורית במסגרת המפלגה הרפובליקנית שאליה הוא השתייך, אך הוא תמיד דחה את ההצעות להתמודדות. ב-1888 הוא היה מועמד לסנאט של אינדיאנה, על אף שלא היה מעוניין בכך. באותה תקופה איבדה המפלגה קולות במגזר החקלאי לטובת המפלגה הפופוליסטית, והחזרתם של חקלאים להצביע עבור הרפובליקנים נראתה הדרך הטובה ביותר להפוך את המגמה. באי רצון קיבל מאונט על עצמו את המועמדות, מתוך ציפייה להפסיד, אך בבחירות הוא ניצח במחוז שבדרך כלל היה בשליטה של המפלגה הדמוקרטית. בסנאט, שהיה בשליטת הדמוקרטים, הוא לא הגיש שום הצעת חוק משל עצמו, אך תמך בכמה צעדים שהוא האמין שיטיבו עם הקהילה החקלאית, כולל הרחבת המימון לתוכניות חקלאיות מדינתיות.
ב-1890 הציגה מפלגתו של מאונט את מועמדותו לקונגרס, זאת בניגוד לרצונו. הוא קיבל את המועמדות שוב באי רצון, בהאמינו שהוא יובס ולא יכהן במשרה. בבחירות הוא נוצח ברוב גורף, סיים את השנתיים האחרונות של תקופת כהונתו בסנאט המדינתי, וב-1892 שב לחוותו. בשנה שלאחר מכן הוכתה האומה כתוצאה מהבהלה של 1893, שהובילה לקריסה של המגזר החקלאי ושל מחירי התוצרת. בכל רחבי המדינה החלו חוואים לאבד את אדמותיהם לבעלי החוב שלהם. בשנה שלאחר מכן, בבחירות אמצע הכהונה של 1894, השיגו הרפובליקנים את השליטה באספה הכללית של אינדיאנה. כחקלאי, הושפע גם מאונט מהמשבר הכלכלי והחליט שהשיבה לפוליטיקה תהיה הפתרון הטוב ביותר למצב.
לקריאה נוספת

Gugin, Linda C.; St. Clair, James E, eds. (2006). The Governors of Indiana. Indianapolis, Indiana: Indiana Historical Society Press, pp. 210-215.
גז קלוש

זרימה של גז קלוש (באנגלית: Rarefied Gas), כחלק מהפיזיקה של מכניקת הזורמים, מתאר את הזרימה של גזים המצויים הרבה מתחת ללחץ אטמוספירי. במצב זה המהלך החופשי הממוצע של החלקיקים במערכת גדול מסקלת הגודל האופיינית של המערכת עצמה. כלומר, מכיוון שהמהלך החופשי הממוצע במערכת גדול יותר מהגודל של המערכת, החלקיק הממוצע בקירוב אינו מתנגש עם חלקיקים אחרים במערכת ואינו חש בנוכחותם.
לדוגמה, עבור גז המצוי בלחץ של  10^{-6}atm בטמפרטורת החדר המהלך החופשי הממוצע,  \lambda , של מולקולות הגז הוא מסדר גודל של  25cm. סקלת מערכת מסוג זה ניתנת לשחזור במעבדה.
בניגוד לגז קלוש, בלחץ גבוהה מאוד מהלחץ האטמוספירי מתקבלת תופעה של זרימה צמיגית.
ההתפלגות של צפיפות ההסתברות של חלקיקים בגז קלוש ניתנים לתיאור באמצעות משוואת בולצמן.
הגדרה

גז קלוש מתקבל במערכת שמספר קנודסן שלה,  Kn, מקיים:
Kn\gg 1.
כאשר מספק קנודסן מתאר את היחס בין המהלך החופשי הממוצע,  \lambda , לבין הסקלה האופיינית במערכת,  a:
Kn={\frac {\lambda }{a}}
הסקלה האופיינית במערכת יכולה להיות, לדוגמה, אורך התיבה בה מצוי הגז.
גז קלוש דרך חריץ

נניח מערכת בה יש גז קלוש כך שהמולקולות במערכת זורמות דרך חריץ, או פתח צר. כדי לחשב את צפיפות שטף החליקים, במקום לחלץ ערך זה על ידי פתרונות של משוואות הידרודינמיקה, מספיק לחשב את קצב המעבר של החלקיקים דרך משטח החריץ. ניתן לבצע הנחה מקלה זאת מכיוון שהגז קלוש ולכן מבחינה אפקטיבית חלקיק במערכת לא חש ביתר החלקיקים, ולכן בקירוב אין השפעה פנימית של יתר החלקיקים על צפיפות השטף.
כלומר, צפיפות השטף,  J_{n}, דרך החריץ נתון לפי
J_{n}={\frac {1}{4}}\mu {\bar {c}}
כאשר  \mu  מתאר את צפיפות החלקיקים ו- {\bar {c}} הוא המהירות הממוצעת של החלקיקים במערכת.
רקע היסטורי

יש עדויות לעיסוק בתחום זה עוד משנת 1934, אך מחקר מעמיק החל רק לאחר מלחמת העולם השנייה כיוון שגבר העניין בתעופה בחלל ובגבהים בהם האוויר נהיה קלוש. בשנת 1960 החלו ניסיונות לפתרון באופן נומרי של בעיות זרימה עם גז קלוש.
יישומים

טיסות בגבהים גבוהים (באנגלית: High-Altitude Flight).
דיסטילציה של חומרים כימיקליים בלחץ נמוך.
Superaerodynamics.
Semiconductor Film Growth.
ראו גם

מכניקת הזורמים
מספר קנודסן
הערות שוליים

↑  {{{מחבר}}}, McGraw-Hill concise encyclopedia of physics, Choice Reviews Online 43, 2005-09-01, עמ' 43–0042-43-0042 doi: 10.5860/choice.43-0042
1 2 3  Charles Kittel, Herbert Kroemer, H. L. Scott, Thermal Physics, 2nd ed., American Journal of Physics 66, 1998-02, עמ' 164–167 doi: 10.1119/1.19072
↑  Yamamoto, K.; Pack, D. C.; Transient free molecular flow through a tube; Rarefied gas dynamics; Proceedings of the Eleventh International Symposium, Cannes, France, July 3-8, 1978. Volume 1. (A80-34876 14-77) Paris, Commissariat a l'Energie Atomique, 1979, p. 207-218.
1 2 3 4 5  F. Sharipov, Rarefied gas dynamics and its applications to vacuum technology
↑  E P Muntz, Rarefied Gas Dynamics, Annual Review of Fluid Mechanics 21, 1989-01-01, עמ' 387–422 doi: 10.1146/annurev.fl.21.010189.002131
1 2  Superaerodynamics, Mechanics of Rarefied Gases, Elsevier, 2012-01-01, ISBN 978-0-12-398277-3. (באנגלית)
↑  http://gcoe.mech.nagoya-u.ac.jp/basic/pdf/basic-11.pdf
גרניקה (סרט, 2016)

| --- | --- |

 בימוי:  Koldo Serra 
 תסריט:  Barney Cohen 
 עריכה:  José Manuel Jiménez 
 שחקנים ראשיים:  ג'יימס ד'ארסי Íngrid García Jonsson אלכס גרסיה Barbara Goenaga Irene Escolar María Valverde Hugo Silva ג'ק דוונפורט ברן גורמן 
 מוזיקה:  פרננדו ולאסקה 
 צילום:  אונץ' מנדיה 
 מדינה:  ארצות הברית 
 שיטת הפצה:  וידאו על פי דרישה 
 הקרנת בכורה:  26 באפריל 2016 
 משך הקרנה:  110 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט רומנטי 
 דף הסרט ב־IMDb
 
גרניקה (בספרדית/בסקית: Gernika) הוא סרט מלחמה ספרדי-בריטי בשפה הבסקית והאנגלית משנת 2016 שביים קולדו סרה, בכיכובם של ג'יימס ד'ארסי, מריה ולווארדה וג'ק דוונפורט. זהו הסרט העלילתי הראשון שמתאר את הפצצת גרניקה.
דמות העיתונאי מבוססת באופן רופף על הכתב הבריטי ג'ורג' סטיר, שדיווח לתקשורת הבריטית על המלחמה וההפצצה. כן מבוססת דמותו על ארנסט המינגוויי ורוברט קאפה.
עלילה

עיתונאי אמריקאי שמדווח על מלחמת האזרחים בספרד והפצצת גרניקה מתאהב בצנזורית העובדת עבור הממשלה הרפובליקנית.
שחקנים ודמויות

ג'יימס ד'ארסי - הנרי האוול
מריה ואלוורדה - תרזה
ג'ק דוונפורט - ואסיל, המפקח הסובייטי של תרזה
אינגריד גרסיה חונסון - מרתה, צלמת צרפתייה
אלכס גרסיה - מרקו, כתב פורטוגזי
ברברה גואנחה - כרמן
יואכים פול אסביק - וולפראם פראייהר פון ריכטופן
ברן גורמן - הקונסול הסובייטי
מרקוס אוברהאוזר - קצין גרמני
הפקה והפצה

צילומי הסרט נערכו בבילבאו ובסביבתה שבחבל הבסקים, בקיץ 2015.
הסרט הוקרן לראשונה בפסטיבל מלאגה באפריל 2016, במלאת 79 שנים להפצצת גרניקה.
גירית סמורית ג'אווה

| גירית סמורית ג'אווה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: גירית סמורית
מין:: גירית סמורית ג'אווה
שם מדעי
 Melogale orientalis ‏הורספילד, 1821
תחום תפוצה


גירית סמורית ג'אווה (שם מדעי: Melogale orientalis) היא מין של גירית מהסוג גירית סמורית, החיה בטבע בעיקר באי ג'אווה שבאינדונזיה וכן באי באלי שקרוב אליו.
מאפיינים

זו גירית שאורכה 35-40 ס"מ ומשקלה 1-2 ק"ג ואורך הזנב 14-17 ס"מ. הגירית בעלת גוף פרווה עבה וגוף בצבע אפור, פס לבן לאורך הגב עד לראש שלבן באזור העיניים אך החוטם והפה שחורים. לגירית אף רחב מעט וקצהו אדום. האוזניים והעיניים גם גדולים ומותאמים לחיי לילה. אזורים לבנים נוספים בגוף הם הצוואר, החזה, הבטן. יש לה רגליים קצרות אבל זנב גדול.
גירית זו חיה בטבע באי ג'אווה ובבאלי ביערות גשם וגם באזורים הרריים עד גובה 1,165 מטר מעל פני הים. היא אינה נפוצה מאוד אך גם יכולה להתגורר באזורים כמו מטעים וגנים אנושיים. הם נפוצים בעיקר בפארק הלאומי Gunung Gede Pangrango, שם רבים מהם משוטטים לאחר החשיכה.
הם אוכלי כל וניזונים מיצורים קטנים, חרקים, מכרסמים, עופות, ביצים וזוחלים וגם מפירות. הם מחפשים את המזון בשעות החשיכה וגם מטפסים על עצים ושיחים בשביל למצוא אותו. הם חיים בזוג או חבורה קטנה וישנים יחד באותה מאורה ביום.
מצב השימור של הגירית הוא ללא חשש.
הערות שוליים

↑  גירית סמורית ג'אווה באתר הרשימה האדומה של IUCN
| סמוריים |
| --- | --- | --- |
| סמורים | סמורים |  |
| סמור | הרמין • חמוס השלגים • חמוס מבאיש • חמוס סיבירי • סמור האמזונאס • סמור הררי • חמוס ערבות • סמור קולומביאני • סמור ארך-זנב • סמור יפני • סמור צהוב-בטן • חורפן אירופאי • סמור הרים אינדונזי • חמוס שחור-רגל • סמור מלאי • סמור מפוספס-גב • סמור מצרי |      |
| חורפן (סוג ומין יחיד) | חורפן אמריקאי |      |
| סמור פטגוני (סוג ומין יחיד) | סמור פטגוני |      |
| גריזונים | גריזונים |      |
| גריזון | גריזון גדול • גריזון קטן |      |
| סמור משויש (סוג ומין יחיד) | סמור משויש |      |
| חמוס מפוספס | חמוס מפוספס סהרי • בואש אפריקני |      |
| סמור אפריקאי (סוג ומין יחיד) | סמור אפריקאי |      |
| דלקים | דלקים |      |
| דלק | דלק הסלעים • דלק אמריקאי • דלק צהוב-גרון • דלק נילגירי • דלק אירופי • דלק יפני • דלק דייג • דלק סיבירי |      |
| גרגרן (סוג ומין יחיד) | גרגרן |      |
| טאירה (סוג ומין יחיד) | טאירה |      |
| גיריות | גיריות |      |
| גירית | גירית מצויה • גירית קוואקזית • גירית אסייתית • גירית יפנית |  |
| גירית דובית (סוג ומין יחיד) | גירית דובית |  |
| גירית סמורית | גירית סמורית בורנאית • גירית סמורית סינית • גירית סמורית ג'אווה • גירית סמורית בורמזית • גירית סמורית וייטנאמית |  |
| גיריות דבש | גיריות דבש |  |
| גירית דבש (סוג ומין יחיד) | גירית הדבש |  |
| גיריות אמריקאיות | גיריות אמריקאיות |  |
| גירית אמריקאית (סוג ומין יחיד) | גירית אמריקאית |  |
| לוטרות | לוטרות |  |
גרניקס (משחק וידאו)

| --- | --- |

 כללי
 תאריך הוצאה:  31 באוקטובר 1997 
 סוגה:  משחק וידאו 
 הוצאה לאור:  מחשבת (חברה) 
 ארץ מקור:  ישראל 
 שפות:  עברית 
 דרישות תוכנה
 פלטפורמות:  Microsoft Windows 
 
גרניקס (באנגלית: GrannyX) הוא משחק הרפתקאות גרפי מ-1997 שפותח על ידי חברת מחשבת הישראלית, והופץ בארצות הברית על ידי Sir-Tech.
זהו המשחק השני שפותח על ידי מחשבת גם להפצה לחו"ל אחרי שליט הממדים. המשחק הופץ תחת השם "Granny" בגרמניה, "Dementia" בשאר אירופה, ו-"Armed and Delirious" בארצות הברית.
תקציר העלילה

במהלך המשחק השחקן שולט בדמותה של הסבתא לבית קרוטוני. בתחילת המשחק בני המשפחה של הסבתא נשאבים לעולם אחר על ידי ארנב מרושע, כעונש על פגיעה בבעלי חיים. כאשר הסבתא יורדת במדרגות הבית היא מגלה שבני משפחתה נעלמו, יחד עם ספר המתכונים שלה. הסבתא יוצאת למסע בשישה עולמות כדי למצוא את ספר המתכונים שלה. עלילת המשחק וסביבות המשחק השונות מאופיינים בסגנון סוריאליסטי, עם הומור נונסנס המושפע ממונטי פייתון.